|  |  |  |
| --- | --- | --- |
| GRBDOPIS | | *OBČINA IZOLA – COMUNE DI ISOLA*  *OBČINSKI SVET – CONSIGLIO COMUNALE*  *Komisija za mandatna vprašanja, volitve in imenovanja*  *Commissione per le questioni dei mandati, le elezioni e le nomine*  *Sončno nabrežje 8 – Riva del Sole 8*  *6310 Izola – Isola*  *Tel: 05 66 00 100*  *E-mail:* [*posta.oizola@izola.si*](mailto:posta.oizola@izola.si)  *Web:* [*http://www.izola.si/*](http://www.izola.si/) |
|  | |  |
|  | |  | | |
|  | |  |

Na podlagi 10. člena Odloka o priznanjih Občine Izola (Uradne objave, št. 18/22), Komisija za mandatna vprašanja, volitve in imenovanja objavlja

**JAVNO OBVESTILO O ZBIRANJU POBUD ZA PODELITEV PRIZNANJ OBČINE IZOLA za leto 2025**

**Podeljuje se:**

1. **Priznanje Občine Izola v obliki plakete z zlatim grbom**

in

1. **Priznanje Občine Izola v obliki plakete s srebrnim grbom**

**Pogoji:**

(1) Plaketa z zlatim grbom Občine Izola se lahko podeli posameznikom za življenjsko delo in izjemne rezultate na kateremkoli področju. Podeli se lahko tudi združenjem občanov ali pravnim osebam, ki so bistveno prispevali k razvoju, ugledu in prepoznavnosti Občine Izola.

Podeli se lahko največ eno priznanje.

(2) Plaketa s srebrnim grbom Občine Izola se lahko podeli posameznikom, združenjem občanov ali pravnim osebam, ki so dosegli vidne dosežke na področju organizacije, delovanja, obstoja ali razvoja posamezne ali več dejavnosti, ki združujejo občane ali so kakorkoli zaslužni za razvoj in krepitev ugleda Občine Izola.

Podeli se lahko le eno priznanje, izjemoma pa največ tri.

Utemeljene predloge za podelitev zgoraj navedenih priznanj lahko podajo: občani občine Izola, župan, združenja občanov, ki delujejo v občini Izola in pravne osebe s sedežem v občini Izola.

Pobude morajo biti podane v **pisni ali elektronski obliki** in obrazložene tako, da so iz njih jasno razvidni tako dejavnost kot tudi doseženi uspehi tistih, ki so predlagani za dobitnike priznanja Občine Izola.

Predlagatelji morajo vložiti pobude najkasneje v roku enega meseca od dneva objave javnega obvestila. Vsak pobudnik lahko poda samo en predlog, in sicer tako, da izpolni priložen obrazec, ki je priloga javnega obvestila.

**Skrajni rok za dostavo pobude na priloženem obrazcu za podelitev priznanj je vključno do ponedeljka, 5. maja 2025.**

**Oddaja pobude:**

* po pošti s priporočeno pošiljko na naslov **Občina Izola, Občinski svet - Komisija za mandatna vprašanja, volitve in imenovanja (oz. Komisija), Sončno nabrežje 8, 6310 Izola** s pripisom "POBUDA ZA OBČINSKO PRIZNANJE za leto 2025".
* po elektronski pošti na [obcina@izola.si](mailto:obcina@izola.si) v zadevi: "POBUDA ZA OBČINSKO PRIZNANJE za leto 2025".

Nepravočasno prispelih predlogov Komisija za mandatna vprašanja, volitve in imenovanja ne bo obravnavala.

Javno obvestilo je objavljeno na spletnih straneh Občine Izola [www.izola.si](http://www.izola.si) ter v lokalnem tedniku MANDRAČ.

Vse dodatne informacije v zvezi z razpisom dobijo zainteresirani po telefonu 05/66 00 155 oziroma e-pošti: **natasa.killough@izola.si.**

Številka: 094-1/2025

Datum: 2. 4. 2025

Predsednica komisije

**Nataša Č E R I N, l.r.**